Montanyana

Iste articlo ye sobre o barrio rural zaragozano de Montanyana. Ta o lugar de Puent de Montanyana se veiga Montanyana (Ribagorza)

Montanyana (en castellano Montañana) ye un barrio rural situato a lo norte de Zaragoza (districto rural), localizato en l'eixe d'o río Galligo, que muga con o barrio de Santa Isabel, o municipio de Villamayor, y os tamién barrios de Penyaflor y Movera.

 Historia 
Montanyana ya existiba en lo sieglo XII, encara que alavez teneba muit poqueta población. En lo sieglo XIII se fusionó con Santa Isabel y o casal de Mamblas, fendo os tres part d'una sola entidat de poblamiento en o forcallo d'o río Galligo con o río Ebro y que recibió a denominación de Mamblas Isidro Aguilera Aragón, José Luis Ona González (Coordinadors): Delimitación comarcal de Zaragoza Gobierno de Aragón. Colección Territorio, p 122, p 387 por estar o mes gran d'o conchunto. Montanyana no figura en o fogache de 1495.

 Economía 
Montanyana ye un barrio rural con tradición agricola, encara que en l'actualidat destaca en a suya economía a empresa papelera Montañanesa, y a fabrica d'a multinacional BSH a on fabrica lavaderas, fornos electricos y cocinetas d'inducción d'a marca Thermador entre d'atras.

A suya riqueza agricola actual s'alaceta en cautivos extensivos, pero no estió siempre asinas, ya que dica metat d'o sieglo XX, i habió un predominio d'o cautivo de ciresas, con una variedat propia conoixita como "Masto de Montanyana".

Molimentos
 Ilesia de Nuestra Sinyora d'o Rosario.

 Referencias 

Categoría:Barrios rurals de Zaragoza
Categoría:Lugars d'a provincia de Zaragoza
Categoría:Localidaz de l'archidiocesi de Zaragoza en a Comarca Central